RTVNoord.nl - Groningen in Beeld - Jipsingboertange - G. Buwaldaweg met sneeuw
Jipsingboertange (Gemeente Vlagtwedde)
Foto: � Altjo Wubbema Jipsingboertange - G. Buwaldaweg met sneeuw
Geplaatst op 10-3-2010
Gemaakt op 12-1-2010
Hieronder staan meer foto's van Jipsingboertange. Solidariteit stel voor almal wat gesond kan werk, moet werk - Solidariteit WêreldSolidariteit Wêreld
Tuis › Mediaverklarings › Solidariteit stel voor almal wat gesond kan werk, moet werk
Solidariteit stel voor almal wat gesond kan werk, moet werk
Maandag | 27 April | 2020
Solidariteit het vandag voorstelle gemaak waarin gevra word dat alle werknemers wat gesond kan werk moet kan terugkeer werk toe waar moontlik.
“Ons loop die risiko dat die ekonomie onherstelbaar beskadig word deur ’n lomp inperking, wat ons vermoë om die stryd teen Covid-19 te voer, ernstig sal belemmer. Daarom is dit kritiek dat ons slim handel met die inperking – dat ons so ver as moontlik gesonde werk toelaat en aanmoedig,” het dr Dirk Hermann, bestuurshoof van Solidariteit, gesê.
Solidariteit vra dat die onus skuif van inperking van bo na ondernemings wat kan bewys dat hulle gesond kan werk en kliënte gesond kan hou.
“Daar moet eerder ’n sterk vooroordeel vir werk wees – met alle besighede wat gesond kan werk wat toegelaat word. Regulasies kan dan die uitsonderings wat nie kan werk nie uitlig, eerder as wat dit die uitsonderings wat toegelaat word om te werk uitlig. Dit is tog ondenkbaar dat ’n minister doeltreffend sal kan besluit wie aan vereistes voldoen en wie nie. ’n Vertrouensooreenkoms is nodig tussen die regering en sy burgers. Ons is saam in die stryd – daarom moet die regering vertrou dat sy burgers nie net die nodige opofferings sal maak nie, maar ook die nodige omsigtigheid sal gebruik om die krisis aan te spreek,” het Hermann verduidelik.
Volgens Solidariteit moet alle ondernemings aan streng gesondheidsregulasies voldoen om die risiko van Covid-19 te bestuur. Indien hulle aan die regulasies kan voldoen moet hulle met hul werksaamhede kan voortgaan.
Solidariteit het ’n omvattende goeie praktykskode vir gesonde werk opgestel wat presies uitstip hoe feitlik alle besighede kan heropen gegewe voldoende gesondheidsmaatreëls. Van die voorstelle sluit in dat besigheidsure verleng word en maatskappye sodoende vol kapasiteit kan tref terwyl die hoeveelheid mense op ’n perseel beperk word.
“Hierdie praktykskode behoort die basis te vorm vir regulasies vir gesonde werk, gesonde werkplekke en ’n gesonde ekonomie. Die fokus moet nou skuif na die balans tussen ekonomie en gesondheid – ons kan beide aanspreek deur gesond te werk,” het Hermann voorts gesê.
Hierdie voorstelle van Solidariteit is deel van die insette wat die regering oor die inperkings gevra het wat vandag om 12:00 gesluit het.
Solidariteit stel verder voor dat die inperking van mense se beweging veel eerder gedesentraliseerd moet plaasvind.
“Uit die regering se data is dit duidelik dat nie alle distrikte in die land ewe hard gebuk gaan onder die virus nie – ’n slim inperking wat burgers toelaat om vrylik te beweeg en in lae-risiko distrikte te werk, en beweging eerder strenger in hoë-risiko distrikte in te perk is nodig,” het Hermann aangevoer.
“Hierdie is ’n ongekende krisis, en ons reaksie hierop moet ongekend buigbaar en dinamies wees. ’n Lomp inperking wat mense nie toelaat om gesond te werk nie, gaan meer sleg as goed doen,” het Hermann afgesluit.